Държавен вестник, бр. 93, 2021 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  93
МИНИСТЕРСТВО  
НА КУЛТУРАТА
НАРЕДБА № 10 
от 28 октомври 2021 г. 
за реда за създаването на музеи по чл. 25, 
ал. 2 от Закона за културното наследство
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се урежда редът за:
1. създаването на музеи за представяне 
на личности, дейности, явления и събития, 
както и тематично обособени групи от про-
изведения на изкуството, предмети и образци, 
които нямат качество на движими културни 
ценности или не са придобили качество на 
такива, но в съвкупност представляват нау­
чен, културен, обществен, религиозен или 
туристически интерес; 
2. представянето на фондовете на музеите 
по т. 1 в експозиции.
Чл. 2. Основната дейност на музеите по 
чл. 1, т. 1 е опазването и представянето на 
предмети, които в съвкупност представляват 
научен, културен, обществен, религиозен или 
туристически интерес.
Чл. 3. Националните и регионалните му-
зеи с оглед на тематичния си обхват оказват 
методическа помощ на музеите по чл. 1, т. 1, 
на чиято територия се намират. 
Чл. 4. По тематичен обхват музеите по 
чл. 1, т. 1 са:
1. общи, чиято дейност тематично обхваща 
различни области на знанието и изкуството; 
2. специализирани, чиято дейност обхваща 
една област на знанието и изкуството. 
Г л а в а  в т о р а
РЕД ЗА СЪЗДАВАНЕ И ЗАКРИВАНЕ НА 
МУЗЕИ ПО ЧЛ. 25, АЛ. 2 ОТ ЗАКОНА ЗА 
КУЛТУРНОТО НАСЛЕДСТВО (ЗКН)
Чл. 5. (1) Държавни органи, ведомства, 
висши училища, юридическите лица с несто-
панска цел и регистрираните вероизповедания 
могат да създават музеи по чл. 1, т. 1. Актът 
за създаването следва да съдържа обосновка за 
обществената значимост, научния, културния, 
обществения, религиозния или туристическия 
интерес към музея. 
(2) Министърът на културата издава раз-
решение за извършване на музейна дейност 
по чл. 25, ал. 2 от ЗКН след представяне на: 
1. заявление; 
2. посочен тематичен обхват на музея и 
концепция;
3. списък на обособената група от пред-
мети и образци с описания и снимки, като 
се посочват номерът на удостоверението и 
наименованието на музея, който го е издал, 
по реда на наредбата по чл. 107, ал. 1 от 
ЗКН, че вещта/вещите не съответства/т на 
изискванията за културна ценност по ЗКН;
4. план на сградата за музей с обозначени 
пространства за експозиция, фондохранили-
ща, санитарни помещения за персонала и за 
посетители, работни помещения; наличие 
на сигнално-охранителна техника, система 
за пожароизвестяване и средства за пожарна 
безопасност; 
5. информация за източници на финансира-
не на дейността на музея; проект на бюджет за 
издръжка на сградата и персонала и средства 
за дейности за издирване, изучаване, опазване 
и представяне на предметите и образците от 
тематичния обхват;
6. проект на длъжностно разписание на 
специалистите, отговорни за управлението 
и дейността на музея, съобразено с класи-
фикатора на основните музейни длъжности; 
списък на музейните длъжности с необходи-
мата квалификация съгласно класификатора 
по чл. 37, ал. 2 от ЗКН;
7. проект на устройствен правилник на 
музея;
8. предложение за цифров шифър на музея, 
който съдържа абревиатурите на наименова-
нието на музея и на съответния фонд;
9. становище от национален или региона-
лен музей относно обществената значимост 
на предметите и образците.
(3) При установяване на нередовности 
или непълноти в документите министърът 
на културата или оправомощено от него 
длъжностно лице уведомява заявителя и 
предоставя 10 дни за отстраняване на нере-
довностите или непълнотите с указание, че 
при неотстраняването им производството ще 
бъде прекратено.
(4) В двумесечен срок от постъпване на 
заявлението министърът на културата издава 
или с мотивирана заповед отказва да издаде 
разрешение за извършване на музейна дейност 
по чл. 25, ал. 2 от ЗКН, когато не са предос-
тавени документите по ал. 2.
(5) В случаите по ал. 3 срокът за произнасяне 
по ал. 4 започва да тече от датата на отстра-
няване на нередовностите или непълнотите.
(6) Актът по ал. 4 подлежи на обжалване 
по реда на Административнопроцесуалния 
кодекс.
Чл. 6. (1) Разрешението по чл. 5, ал. 4 се 
отнема със заповед на министъра на културата 
или оправомощено от него длъжностно лице и 
по мотивирано предложение на представител 
на музея по чл. 3, когато:
1. помещенията по чл. 5, ал. 2, т. 4 не 
отговарят на изискванията, предвидени в 
нормативните актове, и не са създадени необ-
ходимите условия за опазване и за съхранение 
на предметите и образците;